การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

3.1.1 ลักษณะผลิตภัณฑ์แต่ละสายผลิตภัณฑ์

ลักษณะผลิตภัณฑ์ที่บริษัท และบริษัทย่อย ผลิตและจำหน่ายมีดังนี้

(1) ลวดเหล็กแรงดึงสูงชนิดเส้นเดี่ยว (Prestressed Concrete Wire)

ขนาดเส้นผ่าศูนย์กลางตั้งแต่ 4, 5, 7 และ 9 มิลลิเมตร
ได้รับเครื่องหมายมาตรฐานผลิตภัณฑ์อุตสาหกรรมเลขที่ มอก. 95-2540
เป็นผลิตภัณฑ์ที่ใช้ในการผลิตเสาเข็ม เสาไฟฟ้าแผ่นพื้นสำเร็จรูป และไม้หมอนรางรถไฟ เป็นต้น

(2) ลวดเหล็กแรงดึงสูงชนิดตีเกลียว (7- Wire Prestressed Concrete Strand)

  ขนาดเส้นผ่าศูนย์กลาง 9.3, 9.5, 12.4, 12.7 และ 15.2 มิลลิเมตร
  ได้รับเครื่องหมายมาตรฐานผลิตภัณฑ์อุตสาหกรรมเลขที่ มอก. 420-2540
  เป็นผลิตภัณฑ์ที่ใช้ในงานก่อสร้างขนาดใหญ่ อาทิ คานสะพาน ทางยกระดับ เสาเข็มขนาดใหญ่
  และไซโล เป็นต้น

(3) ลวดขอบล้อยาง (Tyre Bead Wire)

  ใช้ในอุตสาหกรรมผลิตยางอัดลม เพื่อช่วยขอบล้อยางให้กระชับกับขอบล้อให้แน่นขึ้น
  มีขนาดเส้นผ่าศูนย์กลางตั้งแต่ 0.7 ถึง 1.4 มิลลิเมตร

(4) ลวดเชื่อมไฟฟ้า (Welding Wire)

  ขนาดเส้นผ่าศูนย์กลาง 0.8 ถึง 1.6 มิลลิเมตร
  และใช้เป็นผลิตภัณฑ์ที่ใช้ในอุตสาห-กรรมเชื่อมโลหะ เช่น อุตสาหกรรมประกอบรถยนต์ ต่อเรือ
  ตู้คอนเทนเนอร์ ท่อส่งน้ำ

(5) ลวดชุบสังกะสี (Galvanized Wire)

  เป็นผลิตภัณฑ์ที่ใช้กับอุตสาหกรรมก่อสร้างและสื่อสารโทรคมนาคม
  ลูกค้าเป้าหมายส่วนหนึ่งเป็นกลุ่มเดียวกับลวดเหล็กแรงดึงสูง
  และรวมถึงผู้ผลิตสายส่งสื่อสารโทรคมนาคม
  ซึ่งปัจจุบันบริษัทก็ได้หยุดการผลิตลวดชุบสังกะสีมาตั้งแต่กลางปี 2541 แล้ว

3.1.2 ลักษณะการผลิต

[TABLE]

คำอธิบายโดยย่อ

Wire Rods : วัตถุดิบที่ใช้ในการผลิต

Pickling : การทำความสะอาดผิวลวดเหล็ก และอบแห้ง

  1^(st) Drawing : การดึงลวดเหล็กครั้งแรก เพื่อลดขนาดลงตามขนาดที่

  ต้องการก่อนที่จะไปผ่านกระบวนการผลิตขั้นต่อไป

-   PC-WIRE

Straightening : การนำลวดมาเหยียดตรง

Blueing : การอบลวดเหล็กที่อุณหภูมิ 400^(O)C เพื่อคลายความ

เครียด ภายหลังผ่านขบวนการยืดลวด

-   PC-STRAND

  Stranding : การทำลวดเหล็กที่ผ่านการลดขนาดแล้วตั้งแต่ 2 เส้น

  เป็นต้นไปมาตีเกลียวเข้าด้วยกัน

  Stabilizing : การอบลวดเหล็กให้อยู่ตัว เพื่อให้มีคุณสมบัติเหมาะสมกับการใช้งาน

-   TYRE BEAD WIRE & WELDING WIRE

  Patenting : การอบลวดเหล็กที่อุณหภูมิประมาณ 1,000^(O)C
  เพื่อให้ลวดอ่อนตัวก่อนที่จะทำการดึงลวดครั้งที่ 2

  2^(nd) Drawing : : การดึงลวดเหล็กเพื่อลดขนาดให้เล็กลงภายหลังจาก

  การดึงลวดครั้งแรก (1^(st) Drawing)

  Bronze & Copper Coating : การเคลือบผิวลวดเหล็กด้วยทองแดง

 GALVANIZED WIRE

Galvanizing : การชุบลวดด้วยสังกะสี

3.1.3 บัตรส่งเสริมการลงทุน

บริษัท ระยองไวร์ อินดัสตรีส์ จำกัด ซึ่งเป็นบริษัทย่อย
ได้รับสิทธิประโยชน์จากคณะกรรมการส่งเสริมการลงทุน สำหรับกิจการผลิตลวดเหล็กแรงดึงสูง
ลวดขอบล้อยาง และลวดชุบสังกะสี ตั้งแต่ปี 2539 เป็นต้นมา
โดยสิทธิประโยชน์ที่บริษัทย่อยยังได้รับอยู่ประกอบด้วย

(1) ได้รับยกเว้นภาษีเงินได้นิติบุคคลสำหรับกำไรสุทธิมีกำหนดเวลา 8 ปี
นับแต่วันที่เริ่มมีรายได้จากการประกอบกิจการนั้น

(2)
ได้รับยกเว้นไม่ต้องนำเงินปันผลไปคำนวณรวมเพื่อเสียภาษีเงินได้นิติบุคคลตลอดเวลาที่ได้รับการส่งเสริม

(3) ลดหย่อนภาษีเงินได้นิติบุคคลสำหรับกำไรสุทธิที่ได้รับการส่งเสริมการลงทุน ในอัตราร้อยละ 50
ของอัตราปกติมีกำหนด 5 ปี นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคล

(4) หักค่าขนส่ง ค่าไฟฟ้า ค่าน้ำประปา สองเท่าของค่าใช้จ่ายดังกล่าวเป็นระยะเวลา 10 ปี
นับแต่วันที่เริ่มมีรายได้

ซึ่งสิทธิประโยชน์ที่บริษัท ระยองไวร์ อินดัสตรีส์ จำกัด
ได้รับจากคณะกรรมการส่งเสริมการลงทุนในส่วนของการได้รับยกเว้นภาษีเงินได้นิติบุคคลสำหรับกำไรสุทธิจะสิ้นสุดในปี
2546 สำหรับสิทธิประโยชน์จากการ ได้ลดหย่อนอากรขาเข้าร้อยละ 75
ของอัตราปกติสำหรับวัตถุดิบสำหรับลวดเหล็กแรงดึงสูงเส้นเดี่ยวได้สิ้นสุดเมื่อเดือนเมษายน 2543
เนื่องจากมีผู้ผลิตวัตถุดิบดังกล่าวได้ภายในประเทศทำให้บริษัทต้องเสียอากรขาเข้าเต็มจำนวน
อย่างไรก็ตามในปีที่ 2543 ได้มี

การส่งออกลวดเหล็กแรงดึงสูงไปจำหน่ายที่ต่างประเทศทำให้บริษัทได้รับการยกเว้นภาษีอากร

ขาเข้าสำหรับวัตถุดิบที่นำเข้าจากต่างประเทศเพื่อใช้ในการผลิตเพื่อการส่งออก
โดยจะสิ้นสุดในเดือนสิงหาคม 2547 สำหรับลวดเหล็กแรงดึงสูงชนิดเส้นเดี่ยวและชนิดตีเกลียว

3.2 การตลาดและภาวะการแข่งขัน

3.2.1 กลยุทธ์การตลาด

กลยุทธ์ทางการตลาดของบริษัท สามารถสรุปได้ดังนี้

(1) สินค้าทุกชนิดของบริษัท ได้ผ่านการรับรองระบบคุณภาพมาตรฐาน ISO 9002

(2) สินค้าทุกชนิดของบริษัท ผ่านการรับรองด้านคุณภาพตามมาตรฐานอุตสาหกรรม

(มอก.) ของกระทรวงอุตสาหกรรม นอกจากนี้ผลิตภัณฑ์ของบริษัท ยังผลิตตามมาตรฐานสากลทั่วไป
อาทิเช่น มาตรฐาน ASTM, BS, AS ฉะนั้นจึงมั่นใจได้ทางด้านคุณภาพ

(3) บริษัทมีบริการหลังการขาย เพื่อติดตามและดูแลผลิตภัณฑ์ที่ได้จำหน่ายไปอย่างสม่ำเสมอ

(4) บริษัทมีนโยบายการตั้งราคาใกล้เคียงกับคู่แข่งเพื่อรักษาฐานของลูกค้า และส่วนแบ่งตลาด
และสำหรับลูกค้าที่มีศัยภาพทางธุรกิจที่ดีจะจำหน่ายสินค้าให้ในราคาพิเศษ

(5) บริษัทเป็นผู้ผลิตและจำหน่ายสินค้าหลายชนิดมากกว่าคู่แข่ง
ขณะที่คู่แข่งผลิตและจำหน่ายเฉพาะลวดเหล็กแรงดึงสูงเท่านั้น
แต่บริษัทยังเป็นผู้ผลิตลวดขอบล้อยางเพียงรายเดียวในประเทศไทย ทำให้เป็นข้อได้เปรียบของบริษัท

3.2.2 ประเภทลูกค้า

กลุ่มลูกค้าเป้าหมายของบริษัทแบ่งออกเป็น 3 กลุ่มดังนี้คือ

(1) กลุ่มบริษัทผู้ผลิตเสาเข็ม, เสาไฟฟ้า, แผ่นพื้นสำเร็จรูป, คานสะพาน และผู้ผลิตยางรถยนต์ 

(2) กลุ่มผู้รับเหมาก่อสร้าง และประมูลงานกับหน่วยงานราชการ

 (3) หน่วยงานราชการต่างๆ เช่น การไฟฟ้าฝ่ายผลิต การไฟฟ้าส่วนภูมิภาค และการไฟฟ้านครหลวง

โดยบริษัทย่อยจำหน่ายให้กับลูกค้าโดยตรง และจำหน่ายใหักับบริษัท อีสเทิร์นไวร์ จำกัด (มหาชน)

3.2.3 วิธีการจัดจำหน่าย

บริษัทย่อยจำหน่ายให้กับลูกค้าโดยตรง และจำหน่ายให้กับบริษัท อีสเทิร์นไวร์ จำกัด (มหาชน)
ในแต่ละผลิตภัณฑ์ ดังนี้

ลวดเหล็กแรงดึงสูง

(1) จำหน่ายให้กับผู้ผลิต ผลิตภัณฑ์คอนกรีตอัดแรง และผู้รับเหมาในสัดส่วนร้อยละ 95

(2) ร่วมประมูลงานกับหน่วยงานรัฐบาล และรัฐวิสาหกิจในสัดส่วนร้อยละ 5

ลวดขอบล้อยาง

จำหน่ายตรงให้กับโรงงานผู้ผลิตยางรถยนต์ในสัดส่วนร้อยละ 100

ลวดเชื่อมไฟฟ้า

จำหน่ายตรงให้กับผู้จำหน่ายสินค้าในสัดส่วนร้อยละ 100

ลวดชุบสังกะสี

จำหน่ายให้กับผู้ผลิตภัณฑ์คอนกรีตอัดแรงในสัดส่วนร้อยละ 100 (ปัจจุบันไม่ได้จำหน่าย)

3.2.4 ลักษณะการตลาดของลูกค้าของแต่ละผลิตภัณฑ์

ลวดเหล็กแรงดึงสูง

ลูกค้าของผลิตภัณฑ์ชนิดนี้ แบ่งเป็น 3 กลุ่ม กล่าวคือ

(1) ภาคเอกชน ได้แก่ ผู้ผลิตเสาเข็มคอนกรีตอัดแรง ผู้ผลิตเสาไฟฟ้า ผู้ผลิตพื้นสำเร็จรูป
คานสะพาน และอื่นๆ ที่เกี่ยวข้องกับงานคอนกรีตอัดแรงทุกประเภท ประมาณ 95% ของยอดซื้อรวม

(2) ภาครัฐบาล ได้แก่ การไฟฟ้านครหลวง และการไฟฟ้าส่วนภูมิภาค ประมาณ 5%
ของยอดซื้อรวม

ลวดขอบล้อยาง

กลุ่มลูกค้าของผลิตภัณฑ์ลวดขอบล้อยาง ได้แก่ โรงงานผู้ผลิตยางทุกประเภท ซึ่งมีอยู่ประมาณ 20
ราย โดยบริษัทเป็นผู้ผลิตแต่เพียงผู้เดียวในประเทศ

ลวดเชื่อมไฟฟ้า

ผลิตภัณฑ์ดังกล่าวเป็นผลิตภัณฑ์ที่ใช้ในการเชื่อมโลหะทุกชนิด
ฉะนั้นจึงครอบคลุมในอุต-สาหกรรมและผู้ใช้งานเกือบทุกประเภท ไม่ว่าจะเป็นอุตสาหกรรมรถยนต์
สาธารณูปโภคต่างๆ ดังนั้น
การจำหน่ายจึงเป็นการจำหน่ายผ่านผู้แทนจำหน่ายอุปกรณ์เชื่อมโลหะต่างๆ

ลวดชุบสังกะสี

เป็นผลิตภัณฑ์ที่ใช้กับอุตสาหกรรมก่อสร้างและสื่อสารโทรคมนาคม
ลูกค้าเป้าหมายส่วนหนึ่งจะเป็นกลุ่มเดียวกับลวดเหล็กแรงดึงสูง
และรวมถึงผู้ผลิตสายส่งสื่อสารโทรคมนาคม
ปัจจุบันบริษัทได้หยุดการผลิตลวดชุบสังกะสีมาตั้งแต่กลางปี 2541 แล้ว

3.2.5 ภาวะการแข่งขัน

ลวดเหล็กแรงดึงสูง

ปัจจุบันผู้ผลิตลวดแรงดึงสูงในประเทศมีทั้งหมด 7 ราย
ภาวะการแข่งขันเกิดขึ้นจากผู้ผลิตในประเทศที่นำกลยุทธ์ด้านราคามาใช้อยู่เสมอ
อีกทั้งมีการนำเข้าจากต่างประเทศด้วย
แม้ว่ารัฐบาลได้ตั้งกำแพงภาษีสำหรับการนำเข้าสินค้าสำเร็จรูปจากต่างประเทศในอัตราร้อยละ 20
แล้วก็ตาม แต่ก็ส่งผลให้ระดับราคาสินค้านำเข้ายังใกล้เคียงกับราคาของผู้ผลิตในประเทศ

ปัจจัยที่จะส่งผลกระทบถึงการดำเนินธุรกิจ คือ

- การเปลี่ยนแปลงของราคาวัตถุดิบซึ่งมีผลโดยตรงต่อต้นทุนของสินค้าจะแปรผันตามภาวะตลาดโลก
รวมถึงการผันผวนของอัตราแลกเปลี่ยนเงินต่างประเทศ
และผลกระทบจากการนำเข้าสินค้าของลูกค้าจากกลุ่มประเทศสมาชิกอาฟต้า
ซึ่งจะได้ลดภาษีนำเข้าเหลือ 5% จากภาษีนำเข้า 20%

- คู่แข่งรายใหม่ เนื่องจากการลงทุนผลิตลวดเหล็กแรงดึงสูงต้องใช้เงินทุนสูง
ประกอบกับกำลังการผลิตรวมในปัจจุบันยังเกินความต้องการ
ดังนั้นการเข้ามาของคู่แข่งรายใหม่ในอุตสาหกรรมนี้จึงมีโอกาสน้อยมาก

- การมีสินค้าทดแทน เหล็กเส้นสามารถใช้เป็นสินค้าทดแทนลวดเหล็กแรงดึงสูงได้
แต่จะมีอุปสรรคในด้านความล่าช้าในการทำงาน และต้นทุนที่สูงกว่า
ทำให้ความสามารถในการทดแทนลวดเหล็กแรงดึงสูงด้อยลงไป
ลวดเหล็กแรงดึงสูงจึงเป็นสินค้าที่มีความต้องการอย่างแพร่หลายอยู่ในปัจจุบัน

- ตลาดเป็นของผู้ซื้อ เนื่องจากระดับความต้องการโดยรวมต่ำกว่ากำลังการผลิตมาก
อีกทั้งยังมีลวดเหล็กแรงดึงสูงที่นำเข้าจากต่างประเทศซึ่งมีราคาถูกเข้ามาแข่งขันอีกด้วย

ปัจจุบันลวดเหล็กแรงดึงสูงมีความต้องการโดยรวมเพิ่มขึ้นจากปี 2543 เล็กน้อยจาก 96,000
ตันเป็น 110,000 ตันต่อปี ในปี 2544 หรือเพิ่มขึ้นร้อยละ 14.5
ซึ่งบริษัทมีส่วนแบ่งตลาดจัดอยู่ในอันดับที่ 4 จากผู้ผลิตรวม 7 ราย
โดยลูกค้าส่วนใหญ่ของบริษัทเป็นลูกค้าที่รับงานจากภาครัฐบาลเป็นหลัก

อย่างไรก็ตามคาดว่าในปี 2545
ผลจากการเร่งดำเนินมาตรการกระตุ้นเศรษฐกิจของภาครัฐต่อเนื่องมาตั้งแต่ปี 2544
ไม่ว่าจะเป็นโครงการเงินกองทุนหมู่บ้าน การพักชำระหนี้เกษตรกร
การช่วยเหลือผู้ประกอบการธุรกิจขนาดกลางและขนาดย่อม หรือ SMEs ธนาคารประชาชน
และโครงการสินเชื่อที่อยู่อาศัย ตลอดจนนโยบายเร่งการใช้จ่ายงบประมาณอย่างเต็มที่จากภาครัฐ
ซึ่งน่าจะเห็นผลได้ในปี 2545 และส่งผลให้ปริมาณความต้องการลวดเหล็กมีแนวโน้มสูงขึ้นได้บ้าง

ลวดขอบล้อยาง

อุตสาหกรรมลวดขอบล้อยาง จะเกี่ยวเนื่องกับการขยายตัวทางอุตสาหกรรมยานยนต์ต่างๆ
ไม่ว่าจะเป็นรถยนต์ รถจักรยานยนต์
นอกจากนี้ผู้ผลิตยางในประเทศได้ให้ความสำคัญต่อการส่งออกผลิตภัณฑ์ยางเช่นกัน
จึงได้เพิ่มกำลังการผลิตอย่างต่อเนื่อง ส่งผลให้ความต้องการใช้ลวดขอบล้อยางเพิ่มสูงขึ้นตามไปด้วย
โดยตลาดรวมในปี 2544 มีประมาณ 15,000 ตัน

ปัจจุบัน บริษัทนับว่าเป็นผู้ผลิตลวดขอบล้อยางแต่เพียงรายเดียวในประเทศ
โดยครองส่วนแบ่งการตลาดเป็นอันดับ 2 ของตลาดรวม รองจากประเทศเกาหลี
ส่วนที่เหลือจะเป็นการนำเข้าจากต่างประเทศ อาทิเช่น ญี่ปุ่น อินเดีย จีน และมาเลเซีย เป็นต้น
เนื่องจากราคาที่ต่ำกว่า และคุณภาพของสินค้า ซึ่งลูกค้าคาดหวังสูงมาก

การลงทุนผลิตลวดขอบล้อยางใช้เงินลงทุนสูง
อีกทั้งกระบวนการผลิตที่ค่อนข้างซับซ้อนจึงทำให้ต้องมีการสั่งซื้อ
หรือนำเข้าเทคโนโลยีการผลิตจากต่างประเทศ
รวมทั้งต้องมีการอบรมบุคลากรให้เชี่ยวชาญเฉพาะด้าน
ซึ่งถ้าการผลิตไม่มีประสิทธิภาพก็มีโอกาสที่จะเกิดการสูญเสียจากการผลิตสูงมาก
จึงทำให้มีโอกาสน้อยมากที่จะมีคู่แข่งรายใหม่เข้ามาแข่งขันในอุตสาหกรรมประเภทนี้

สำหรับสินค้าที่จะมาทดแทนนั้นไม่มี
เนื่องจากการผลิตยางรถยนต์มีการกำหนดคุณสมบัติของลวดขอบล้อยางไว้อย่างชัดเจน
ไม่สามารถใช้ลวดชนิดอื่นทดแทนได้

อำนาจต่อรองเป็นของผู้ซื้อ เนื่องจากสินค้าจากต่างประเทศที่มีราคาต่ำกว่า
และถ้าเป็นการซื้อเพื่อนำไปผลิตยางรถยนต์ส่งออกไปขายยังต่างประเทศจะได้รับการยกเว้นภาษีนำเข้า
20%
แต่บริษัทยังมีข้อได้เปรียบจากการที่ลูกค้าสามารถบริหารสินค้าคงคลังได้สะดวกกว่าการสั่งซื้อจากต่างประเทศ
การได้รับบริการอย่างรวดเร็วกรณีสินค้ามีปัญหา
และสินค้าสำเร็จรูปของบริษัทสามารถนำไปไช้งานได้ทันทีไม่ต้องนำไปประกอบลวดเข้ากับแกนเหล็กก่อนจึงจะใช้งานได้
จึงสะดวกและประหยัดเวลา และลดต้นทุนในการประกอบแกนเหล็กก่อนการใช้งาน

แนวโน้มภาวะอุตสาหกรรมและสภาพการแข่งขันในอนาคตยังมีแนวโน้มที่ดี และความ

ต้องการใช้จะมีปริมาณเพิ่มมากขึ้น แต่คุณภาพของสินค้าบริการหลังการขายจะเป็นปัจจัยสำคัญใน

การแข่งขัน

ลวดเชื่อมไฟฟ้า

ที่ผ่านมาผู้ผลิตในอุตสาหกรรมลวดเชื่อมไฟฟ้า มีอยู่ 4 ราย คือ บริษัท โกเบ มิกไวร์
(ประเทศไทย) จำกัด บริษัท ยาวาต้า (ประเทศไทย) จำกัด บริษัท อูซ่า สยามสตีล จำกัด
และบริษัท ระยองไวร์ อินดัสตรีส์ จำกัด ผู้ผลิตทั้ง 4 ราย ครองส่วนแบ่งการตลาดได้ประมาณ 94
% ส่วนอีก 6 % นำเข้าจากต่างประเทศ อาทิเช่น จากออสเตรเลีย เกาหลี ไต้หวัน อิตาลี
ฝรั่งเศส เป็นต้น

ผลิตภัณฑ์ชนิดนี้ รัฐบาลได้ตั้งกำแพงภาษีนำเข้าในอัตรา 20%
(ยกเว้นบางประเทศในกลุ่มอาฟต้าที่ได้เสียภาษีนำเข้าเพียง 5%)
รวมถึงความเสี่ยงจากความผันผวนของอัตราแลกเปลี่ยนเงินตราต่างประเทศสำหรับการนำเข้าจากต่างประเทศ
ซึ่งจะเป็นผลดีแก่ผู้ผลิตในประเทศ โดยบริษัทคาดหมายว่าความต้องการของลวดเชื่อมไฟฟ้า
ในประเทศในปี 2544 ประมาณ 8,500 ตัน แนวโน้มภาวะอุตสาหกรรม
เนื่องจากลวดเชื่อมไฟฟ้าใช้ในอุตสาหกรรมหลากหลายประเภท
และสามารถใช้แทนลวดเชื่อมแบบก้านธูป (Electrode Wire)
ทำให้มีช่องทางการกระจายสินค้าได้หลายช่องทางในหลายอุตสาหกรรมโดยเฉพาะอุตสาหกรรมประกอบรถยนต์
ดังนั้นแนวโน้มความต้องใช้อุตสาหกรรมประเภทนี้จึงมีเพิ่มมากขึ้นเป็นลำดับ

ภาวะการแข่งขัน ส่วนใหญ่เน้นการแข่งขันด้านคุณภาพเป็นปัจจัยสำคัญในการทำตลาดมากกว่าราคา

ลวดชุบสังกะสี

ภาวะอุตสาหกรรมลวดชุบสังกะสีจะครอบคลุมธุรกิจด้านโทรคมนาคมและสาธารณูปโภคต่างๆ
ลวดชุบสังกะสีเป็นอุปกรณ์ที่ใช้ในระบบสายส่งไฟฟ้าและโทรศัพท์
บริษัทคาดหมายว่าตลาดยังคงความสามารถเติบโตได้อีกอย่างต่อเนื่อง
โดยปัจจุบันผู้ผลิตในประเทศมีอยู่ 6 ราย ซึ่งสามารถสนองตอบความต้องการในประเทศประมาณ
80% ส่วนที่เหลือจะเป็นการนำเข้าจากประเทศเกาหลี และไต้หวันเป็นหลัก

3.3 การจัดหาผลิตภัณฑ์

(1) การผลิตและปริมาณการผลิตบริษัทย่อยมีโรงงานตั้งอยู่เลขที่ 5 ถนนไอ-ห้า ตำบลมาบตาพุด
อำเภอเมือง จังหวัดระยอง เพียงแห่งเดียว มีกำลังการผลิตรวม 40,800 ตันต่อปี
โดยจำแนกแต่ละผลิตภัณฑ์ ดังนี้คือ

  --------------------------------------- -------------------------------
  ผลิตภัณฑ์                                  ปี 2544

                                          กำลังผลิต (ตัน)

  ลวดเหล็กแรงดึงสูงชนิดเส้นเดี่ยว                15,600

  ลวดเหล็กแรงดึงสูงชนิดตีเกลียว                 14,400

  ลวดขอบล้อยาง                             6,000

  ลวดเชื่อมไฟฟ้า                             2,400

  ลวดชุบสังกะสี                              2,400

  รวม                                     40,800
  --------------------------------------- -------------------------------

 (2) วัตถุดิบและชนิดของวัตถุดิบ

-   ลวดเหล็ก PIANO WIRE ROD ขนาดเส้นผ่าศูนย์กลาง 9, 10, 11, 13, มิลลิเมตร
    เป็นวัตถุดิบที่ใช้ในการผลิตลวด PC-WIRE และ PC-STRAND

-   ลวดเหล็ก HIGH CARBON WIRE ROD ขนาดเส้นผ่าศูนย์กลาง 5.5 มิลลิเมตร
    เป็นวัตถุดิบที่ใช้ในการผลิตลวด TYRE BEAD WIRE

-   ลวดเหล็ก LOW CARBON WIRE ROD ขนาดเส้นผ่าศูนย์กลาง 5.5 มิลลิเมตร
    ใช้ในการผลิตลวดเชื่อมไฟฟ้าและลวดชุบสังกะสี

ปัจจุบันบริษัทมีปริมาณการใช้วัตถุดิบคิดเป็นร้อยละ 60
ของต้นทุนการผลิตรวมซึ่งวัตถุดิบดังกล่าวข้างต้นจะไม่มีวัสดุอื่นทดแทน
เนื่องจากเทคโนโลยี่ในการผลิตสินค้าประเภทลวดเหล็กชนิดต่างๆ ไม่ได้เปลี่ยนแปลงอย่างรวดเร็ว
เหมือนกับสินค้าประเภทอื่นๆ

การจัดหาวัตถุดิบส่วนใหญ่นำเข้าจากต่างประเทศคิดเป็นร้อยละ 30 ของปริมาณการสั่งซื้อรวม
โดยนำเข้าจากประเทศอินโดนีเซีย, มาเลเซีย, และอังกฤษ เป็นต้น ในปี 2544
บริษัทใช้วัตถุดิบที่ผลิตในประเทศคิดเป็นร้อยละ 70 ของปริมาณการสั่งซื้อรวม อย่างไรก็ตาม
พบว่าผู้จัดจำหน่ายบางบริษัทยังผลิตสินค้าไม่ได้มาตรฐานและจำนวนวัตถุดิบมีไม่เพียงพอ
อันมีผลกระทบคุณภาพของผลิตภัณฑ์ และปริมาณการผลิต

(3) ผลกระทบต่อสิ่งแวดล้อม

  ผลกระทบจากกระบวนการผลิต ประกอบด้วยผลกระทบหลักดังต่อไปนี้คือ

1.  มลพิษทางด้านน้ำ เช่น, สภาพน้ำทิ้งที่มีสภาพเป็นกรด และปริมาณกากตะกอนของน้ำเสีย

2.  มลภาวะทางอากาศ เช่น ไอกรดไฮโดรคลอริกที่เกิดขึ้นในขบวนการทำความสะอาดลวด

3.  มลภาวะที่เกิดจากขยะและของเสียอุตสาหกรรม

การดำเนินการของบริษัทเพื่อลดผลกระทบ
และผลการปฏิบัติจริงเปรียบเทียบกับอัตราสูงสุดของกฎหมาย บริษัทได้ว่าจ้าง บริษัท เอสจีเอส
(ประเทศไทย) จำกัด
เพื่อจัดทำแผนการจัดการคุณภาพสิ่งแวดล้อมตามข้อกำหนดของคณะกรรมการสิ่งแวดล้อม, บริษัท
เจนโก้ จำกัด เพื่อกำจัดสิ่งปฏิกูลเพื่อให้ได้มาตราฐานตามเกณฑ์ของประกาศกระทรวงอุตสาหกรรม
และบริษัท National Petrochemical Public Company Limited
เพื่อตรวจสอบคุณภาพน้ำทิ้งของโรงงานทุก ๆ
เดือนตามข้อกำหนดของการนิคมอุตสาหกรรมแห่งประเทศไทย

ผลการดำเนินการของบริษัทเพื่อป้องกันปัญหาผลกระทบด้านสิ่งแวดล้อมมีดังต่อไปนี้

1. มลภาวะทางอากาศ บริษัทได้มีการควบคุมโดยมีระบบบำบัดอากาศ ( Scrubber )
ทุกจุดที่เกิดมลภาวะทางอากาศและทำการตรวจวัดตาม ที่กระทรวงอุตสาหกรรมกำหนด ดังนี้

2.  น้ำเสียจากการผลิต
    น้ำที่ใช้ในการผลิตจะนำมาบำบัดทางเคมีเพื่อให้คุณภาพน้ำอยู่ในเกณฑ์มาตราฐานกระทรวงอุตสหกรรมกำหนด
    ก่อนที่จะปล่อยสู่แหล่งสาธารณะ ซึ่งมีรายละเอียด คือ

3. มลภาวะที่เกิดจากขยะและของเสียอุตสาหกรรม ของเสียต่างๆ ที่เกิดขึ้นในโรงงาน
จะถูกนำมาคัดแยก
และจัดเก็บอย่างเป็นสัดส่วนก่อนนำไปกำจัดอย่างถูกต้องตามประกาศการนิคมอุตสาหกรรมแห่งประเทศไทย

1jkdskjoelkdsoiejodikjeiilie